Il lâc di Barcis o di Aprilis al è logât inte Valceline, a cirche 10 chilometris a nord ovest di Manià; al è un lâc artificiâl, creât tal 1954 sbarant lis aghis de Celine par otignî energjie idroeletriche. Il lâc al è cognossût soredut pes aghis, che a son tra il celest e il vert ingraciis ai boscs di faus e peçs che a si rifletin tal lâc; al è deventât ancje un impuartant centri pai sport lacustris, windsurf, barcje a vele, motonautiche e vie indevant. Di Barcis a partissin diviers trois naturalistics, e si pues ancje partî par visitâ il parc naturâl da lis dolomitis furlanis.